Meie teeninduse nõrkus on teeninduskvaliteedi väga tugev kõikumine nii valdkonniti, piirkonniti kui ka ühe ja sama ettevõtte sees. Iial ei saa kindel olla! Koht, kus eelmisel korral oli suurepärane teenindamine, võib järgmisel külastuskorral üllatada olematu teenindamisega. Teenindaja, kes eile oli kiire, rõõmsameelne ja lahke, võib täna klienti üldsegi mitte märgata, talle ebaviisakalt kähvata või igavikuks ootama jätta.